А.: Падчас праслухоўвання ўсіх трох прапанаваных “Культурай” на рэцэнзіі аўдыярэлізаў мяне не пакідала думка, што музыканты вяртаюць нас у 1980-я гады. Мне падабаўся і падабаецца гэты кірунак, якi ў агульным я называю электра-попам. Музычна, ва ўсякім выпадку, дадзеная стылістыка ў Nurnberg вытрыманая. Але што да вакалу, запісаны міні-альбом не надта добра: голас апынуўся адсунутым на задні план, і каб зразумець, пра што спяваецца ў песнях, даводзілася ну вельмі ўжо ўслухоўвацца. Услухоўваўся, услухоўваўся, але так амаль нічога і не разабраў.